Irlande: mobilitazion pal gaelic intal Nord
Diviers centenârs di personis si son dadis dongje ai 11 di Otubar intal centri di Béal Feirste / Belfast par une gnove manifestazion pai dirits linguistics. La iniziative, inmaneade de organizazion Pobal (che e ten adun diviersis realtâts associativis impegnadis pal svilup de lenghe gaeliche), e veve chê di domandâ une leç pal irlandês, daûr di ce che a previodin i acuardis di Saint Andrews. Pai organizadôrs de proteste al covente un intervent legjislatîf che al garantissi la presince dal gaelic intai servizis publics, inte educazion, inte justizie e intai mieçs di comunicazion, compagn di ce che za si à in altris comunitâts dal Ream Unît tant che il Gales e la Scozie. A blocâ la aprovazion di une leç pal gaelic a son massime i partîts de aree unioniste.
Font: Món Divers, 13/10/08; BBC, 11/10/08
fur_Latn fur_Latn cat_Latn